Diari Oficial de la Generalitat Valenciana


Sumari del DOGV 6624, del 06-10-2011 (2011/10901)

Notificació del projecte d'expropiació per taxació conjunta dels béns i drets afectats pel projecte de recuperació ambiental i connexió de vianants entre les cales de la Mosca i Capitan. Expedient número 05/0601. Orihuela.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6624

Data del DOGV
:   06-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10991


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del projecte d'expropiació per taxació conjunta dels béns i drets afectats pel projecte de recuperació ambiental i connexió de vianants entre les cales de la Mosca i Capitan. Expedient número 05/0601. Orihuela. [2011/10455]  
Pel fet d'haver resultat infructuoses les gestions realitzades per a efectuar la notificació adreçada al senyor Friedrich Meier Dieter, domiciliat al carrer Ancla, 20, Cap Roig, 03270 Orihuela, d'acord amb el que preveu l'article 59.4 de la Llei de Règim Jurídic de les Administracions Públiques, es porta a efecte mitjançant aquest edicte.  
Acte que es notifica:  
Acord de la Comissió Territorial d'Urbanisme de 30 d'octubre de 2008.  
«La Comissió Territorial d'Urbanisme, en sessió celebrada el dia 30 d'octubre de 2008, va adoptar entre altres l'acord següent:  
Expedient 85/2008 Orihuela. Projecte d'expropiació per taxació conjunta dels béns i drets afectats pel Projecte de recuperació ambiental i connexió de vianants entre les cales de la Mosca i Capitán.  
  
"Vist l'expedient de referència i basant-se en els següents antecedents i consideracions,  
  
Antecedents  
  
Primer. En data 12 d'agost de 2005 l'Ajuntament d'Orihuela remet, perquè l'aprove la Comissió Territorial d'Urbanisme, l'expedient d'expropiació per taxació conjunta dels béns i drets afectats pel Projecte de recuperació ambiental i connexió de vianants entre les cales de la Mosca i Capitán, aprovat per la Direcció General de Costes del Ministeri de Medi Ambient.  
Segon. De la documentació integrant de l'expedient expropiatori remés, durant la seua tramitació s'han dut a terme les actuacions següents:  
1. Mitjançant l'acord adoptat per Decret de l'Alcaldia de 5 de març de 2004 es va aprovar inicialment el projecte d'expropiació que ens ocupa, amb determinació de la llista de béns i drets afectats, com també el sotmetiment d'aquests a exposició pública.  
Per acord plenari de data 27 de juliol de 2004, l'Ajuntament va optar per aplicar en el procés expropiatori el procediment de taxació conjunta, i el va sotmetre de nou al tràmit d'informació pública.  
  
2. El projecte va ser exposat al públic per un termini d'un mes mitjançant la inserció d'anuncis en un periòdic dels de més difusió de la província (diari La Verdad) publicat en data 31 de juliol de 2004; en el Diari Oficial de la Generalitat de data 28 de juliol de 2004; en el Butlletí Oficial de la Província de data 30 de juliol de 2004, i en el tauler d'edictes de l'Ajuntament; així mateix, s'efectua la notificació individual als titulars de béns i drets afectats per l'expedient iniciat, tot això a fi que es puguen efectuar les observacions i les reclamacions que s'estimen convenients, en particular quant a la titularitat o valoració dels respectius béns, tal com consta en el certificat emés pel secretari general de la corporació.  
  
3. Durant el tràmit d'informació pública van ser presentades al·legacions, les quals han sigut informades amb posterioritat pels serveis tècnics municipals.  
4. En data 26 de juliol de 2005 el Ple de la corporació municipal acorda sotmetre l'expedient expropiatori a l'aprovació definitiva d'aquesta Administració.   
Tercer. Tal com consta en la documentació aportada, constitueix l'objecte del projecte tramitat l'obtenció dels terrenys necessaris per a l'execució de les obres incloses en el Projecte de recuperació ambiental i connexió de vianants entre les cales de la Mosca i Capitán, aprovat per la Direcció General de Costes del Ministeri de Medi Ambient.  
  
Quart. La documentació tècnica que integra el Projecte és la següent:  
1. Determinació de l'àmbit territorial amb els documents que l'identifiquen quant a situació, superfície i límits.  
2. Memòria comprensiva de la llista de propietaris afectats i dels béns i drets que s'han d'expropiar i els criteris de valoració segons la seua qualificació urbanística.  
3. Fulls de preu just individualitzats de cada finca, que contenen el valor del sòl i, si escau, el corresponent a les edificacions, obres, instal·lacions i plantacions.  
Cinqué. Se sol·licita informe en dates 3 d'octubre de 2005 i 13 de febrer de 2006 a la Gerència Territorial del Cadastre respecte als criteris de valoració utilitzats en el procediment expropiatori que ens ocupa, i amb data 2 de març de 2006 és remés en sentit desfavorable a aquest, per entendre que els criteris de valoració utilitzats per l'Ajuntament d'Orihuela són disconformes amb els articles 25 i següents del títol III de la Llei 6/1998, de 13 d'abril, sobre règim de sòl i valoracions.   
  
Sisé. Es trasllada aquest informe desfavorable a l'Ajuntament d'Orihuela, i amb data 19 de juny de 2006 l'esmentada corporació presenta al·legacions on manifesta la seua disconformitat amb l'informe emés per la Gerència Territorial de Cadastre.  
Seté. Sol·licitat a l'Ajuntament d'Orihuela un nou informe tècnic de valoració ajustat als criteris fixats en l'emés per la Gerència Territorial de Cadastre, amb data 10 de desembre de 2007 té entrada aquest, i s'obté informe favorable de la Gerència Territorial de Cadastre en data 26 de maig de 2008.  
  
Consideracions tecnicojurídiques  
Primera. Atés el moment d'inici d'aquest projecte expropiatori hi són d'aplicació la legislació estatal constituïda per la Llei d'expropiació forçosa, de 16 de desembre de 1954, i el Reglament dictat per a desplegar-la, aprovat per Decret de 26 d'abril de 1957; el Text refós de la llei sobre el règim del sòl i ordenació urbana de 1976; el Reglament de gestió urbanística, aprovat per Reial decret 3288/1978, de 25 d'agost, i la Llei 6/1998, de 13 d'abril, sobre el règim de sòl i valoracions.  
  
En l'àmbit autonòmic, cal citar els articles 58 de la Llei 6/1994, de 26 de novembre, Reguladora de l'Activitat Urbanística, i 181 del seu Reglament de planejament, ambdós en connexió amb l'article 132 del Text Refós de la Llei del Sòl de 1992.  
Segona. Se sotmet a la Comissió Territorial d'Urbanisme d'Alacant l'aprovació definitiva del projecte d'expropiació per taxació conjunta de referència.   
En aquest sentit, s'ha de destacar que la resolució d'aprovació definitiva de la Comissió Territorial d'Urbanisme ha de limitar-se a un mer control de legalitat, sense cap valoració sobre l'oportunitat del projecte; al seu torn, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, el qual serà qui, en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
Tercera. De conformitat amb l'article 10 de la Llei d'Expropiació Forçosa de 16 de desembre de 1954, la utilitat pública justificativa d'un procés expropiatori "... s'entén implícita, en relació amb l'expropiació d'immobles, en tots els plans d'obres i serveis de l'Estat, província i municipi...". En el mateix sentit es pronuncia l'article 11 del Decret de 26 d'abril de 1957, pel qual s'aprova el Reglament dictat per a desplegar-la. Atés que l'expropiació que ens ocupa deriva del Projecte de recuperació ambiental de la zona afectada aprovat pel Ministeri de Medi Ambient, tal com s'ha exposat en els antecedents fàctics relatats, cal entendre complit el requisit de justificació de l'expropiació pretesa.  
  
Quarta. D'altra banda, l'article 23 de la Llei 6/1998 disposa que "a l'efecte d'expropiació, les valoracions del sòl s'han d'efectuar d'acord amb els criteris establits en aquesta llei, siga quina siga la finalitat que la motive i la legislació, urbanística o d'un altre caràcter, que la legitime". Així, en aquest simple control de legalitat que ens ocupa es tracta fonamentalment de comprovar l'adequació del projecte a aquesta llei i a la seua normativa complementària.  
Cinquena. Tal com ha quedat exposat en l'antecedent fàctic seté respecte a l'informe emés per la Gerència Territorial de Cadastre, ha d'entendre's que els criteris de valoració utilitzats es consideren ajustats al que estableix l'esmentada Llei 6/1998, sobre Règim de Sòl i Valoracions.  
Sisena. Per tot això i a la vista del que estableixen els articles 202 i següents del Reglament de gestió urbanística cal afirmar que la tramitació seguida en aquest expedient expropiatori resulta correcta, motiu pel qual procedeix l'aprovació definitiva.  
Setena. La Comissió Territorial d'Urbanisme és l'òrgan competent per a resoldre sobre l'aprovació de l'expedient d'expropiació del procediment de taxació conjunta, segons el que disposen l'article 202.6 del Reglament de gestió urbanística i l'article 10.c) del Decret 162/2007, de 21 de setembre, del Consell de la Generalitat, pel qual s'aprova el Reglament dels òrgans territorials i urbanístics de la Generalitat.  
  
Vuitena. D'acord amb l'article 202, apartats 7, 8 i 9 de l'esmentat Reglament de gestió, la resolució de la Comissió Territorial ha de notificar-se a les persones interessades titulars de béns i drets que figuren en aquest i conferir-los un termini de 20 dies a l'efecte de manifestar la seua disconformitat amb la valoració establida en l'expedient aprovat. En aquest cas, es traslladarà l'expedient i el full d'apreuament impugnat al Jurat Provincial d'Expropiació Forçosa perquè se seguisquen els tràmits pertinents de determinació del preu just. Si les persones interessades no formulen cap oposició en el termini anteriorment esmentat, s'entendrà acceptada la valoració fixada en l'acte d'aprovació de l'expedient i, per tant, determinat el preu just definitivament.  
  
Així mateix, de conformitat l'article 138.4 de la Llei del Sòl de 1976 i article 203 del Reglament de gestió, aquesta resolució implica la declaració d'urgència de l'ocupació dels béns i drets afectats i el pagament o depòsit de l'import de la valoració establida produirà els efectes previstos en els números 6, 7 i 8 de la Llei d'Expropiació Forçosa, sense perjudici que es puguen seguir tramitant els recursos procedents respecte a la fixació del preu just.  
Novena. La Comissió Territorial d'Urbanisme és l'òrgan competent per a resoldre, segons el que disposen l'article 202.6 del Reglament de gestió urbanística i l'article 10.c) del Decret 167/2007, de 21 de setembre, del Consell de la Generalitat, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals esmentats; la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme  
  
Acorda  
Primer. Aprovar definitivament el Projecte d'expropiació per taxació conjunta dels béns i drets afectats pel Projecte de recuperació ambiental i connexió de vianants entre les cales de la Mosca i Capitán del terme municipal d'Orihuela, aprovat pel Ministeri de Medi Ambient.   
  
Segon. Notificar-ho a les persones interessades titulars de béns i drets que figuren en aquest i conferir-los un termini de 20 dies a l'efecte de manifestar la seua disconformitat amb la valoració establida en l'expedient aprovat. En aquest cas es traslladarà l'expedient i el full d'apreuament impugnat al Jurat Provincial d'Expropiació Forçosa perquè se seguisquen els tràmits pertinents de determinació del preu just. Si les persones interessades no formulen cap oposició en el termini anteriorment esmentat, s'entendrà acceptada la valoració fixada en l'acte d'aprovació de l'expedient i, per tant, determinat el preu just definitivament.   
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat valenciana, en el termini d'un mes comptador a partir de l'endemà de la data de recepció de la notificació.  
Tot això sense perjudici que es puga exercir qualsevol altre recurs o acció que es considere oportú."»  
  
Annex  
Full d'apreuament. Finca núm. 11.  
Adequació de la valoració del projecte d'expropiació per taxació conjunta per a l'execució del Projecte de recuperació ambiental i connexió de vianants entre les cales de la Mosca i Capitán als criteris fixats per la Gerència Territorial de Cadastre   
De conformitat amb la Llei 6/1998, de 13 d'abril, sobre règim de sòl i valoracions i el RD 1020/1993, de 25 de juny, sobre normes tècniques de valoració, i considerant tots els factors en la formació del valor del producte immobiliari, s'estableix l'expressió següent:  
  
  
Vv = 1,40 (Vr + Vc) FI   
  
Sent:   
Vv = valor en venda del producte immobiliari en ?./m² construït   
Vr = valor de repercussió del sòl en ?./m² construït   
Vc = valor de la construcció en ?./m² construït   
FI = factor de localització, que avalua les diferències de valor de productes immobiliaris anàlegs per la seua ubicació, característiques constructives i circumstàncies socioeconòmiques.   
Per l'especial ubicació dels terrenys afectats, es parteix d'un valor del producte immobiliari: Vv = 1.803,04 €/m²   
El valor de la construcció per als distints tipus d'edificació més els costos de producció, beneficis de la promoció, honoraris facultatius i llicència d'obres amb aplicació d'un coeficient d'antiguitat per l'edat de l'edificació:   
  
Vc (unifamiliar) 583,70 €/m²  
+ 16% GG + 3% BI 110,70  
+ 10% HF 58,37  
+ 4% LO 23,34  
 -------------  
776,31 €/m²   
776,31 €/m² x 0,73 (20 anys) = 566,71 €/m²  
  
Vc (col·lectiva) 426,55 €/m²  
+ 16% GG + 3% BI 81,04  
+ 10% HF 42,65  
+ 4% LO 17,06  
 -------------  
567,30 €/m²  
567,30 €/m² x 0,73 (20 anys) = 414,13 €/m²  
  
Vc (hoteler) 779,11 €/m²  
+ 16% GG + 3% BI 148,03  
+ 12% HF 93,49  
+ 4% LO 31,16  
 --------------  
1051,79 €/m²   
1051,79 €/m² x 0,70 (20 anys) = 736,25 €/m²  
  
Vc (restaurant) 566,62 €/m²  
+ 16% GG + 3% BI 107,66   
+10% HF 56,66   
+4% LO 22,66   
 -------------  
753,60 €/m²  
753,60 €/m² x 0,70 (20 anys) = 527,60 €/m²  
  
El factor de localització s'entén uniforme en totes les parcel·les ja que totes disposen de la mateixa situació privilegiada.   
Per tant, s'adopta FI = 1   
Substituint en l'expressió Vv = 1,40 (Vr + Vc) FI, obtenim:   
Vr (u)= 1803,04/1,40 - 566,71 = 721,18 €/m²   
Vr (c) = 1803,04/1,40 - 414,13 = 873,73 €/m²   
Vr (h) = 1803,04/1,40 - 736,25 = 551,61 €/m²   
Vr (r) = 1803,04/1,40 - 527,52 = 760,34 €/m²   
Aplicació individualitzada a cada finca  
  
Finca núm. 11.  
Referència cadastral: 0297103YG0909N.  
Localització: Cabo Roig. Parcel·la 560.  
Ús: residencial unifamiliar.  
Propietari: Friedrich Meier Dieter.  
Domicili: c/ Ancla, núm. 20, 03608 Cabo Roig, Orihuela.  
Superfície de parcel·la = 1.123 m².  
Superfície afectada = 103,40 m².  
Índex d'edificabilitat = 0,44 m²/m².  
Valoració: 103,40 m² x 0,44 m²/m² x 721,28 €/m² = 32.828,05 €  
+ 5% PA 1.641,40 €  
 ---------------  
 34.469,45 €  
  
Alacant, 1 de setembre de 2011.- El cap del Servei Territorial d'Urbanisme: Francisco Javier Sogorb Guerra.